Prezident zamonaviy aloqa vositalarini koʻzdan kechirdi

10.01.2018
Shavkat Mirziyoyev mamlakatimizda ishlab chiqarila boshlangan raqamli radiostansiya texnikalari bilan tanishdi. 


Ushbu zamonaviy mahsulotlar davlatimiz rahbarining qaroriga asosan "O‘zelektroapparat" zavodida ishlab chiqarilmoqda.


Xitoyning Hytera kompaniyasi bilan hamkorlikda tashkil etilgan ushbu loyiha samarasida 8 turdagi apparatlar tayyorlanmoqda. Ilgʻor texnologiyalarga asoslangan bunday texnikalar shu paytgacha yurtimizda ishlab chiqarilmas edi. Raqamli radiostansiya vositalari import oʻrnini bosishi, axborot xavfsizligini ta’minlashi bilan ulkan ahamiyatga ega.